open-index/open-wikipedia-markdown huggingface dataset:
Saulės automobilis

**Saulės automobilis** – saulės energijos pagalba varoma transporto priemonė. Saulės automobiliai gaminami derinant pažangiausias technologijas, taikomas erdvėlaivių, dviračių, alternatyviosios energijos ir automobilių pramonėje. Saulės automobilių dizainas yra labai ribojamas energijos sąnaudų, reikalingų automobilio judėjimui. Daug saulės automobilių pagaminama dalyvauti šių automobilių lenktynėse, pvz., tradicinėse prestižinėse lenktynėse „*Veolia World Solar Challenge*“. Taip pat gaminami įprasti automobiliai, varomi saulės energija. 

Saulės automobiliai yra priklausomi nuo saulės baterijų (fotovoltinių sistemų), kurios paverčia saulės energiją elektros energija. Priešingai, nei saulės terminė energija, kurios dėka saulės energija maitina buitinius elektros prietaisus ar naudojama pramonės srityje, saulės baterijos tiesiogiai saulės šviesą paverčia elektros energija. Fotovoltinės sistemos priskiriamos atsinaujinantiems energijos šaltiniams.

## Technologija

Prie saulės automobilio paviršių tvirtinami saulės moduliai, be to, prijungiami akumuliatoriai, leidžiantys nuvažiuoti iki 400 km be saulės šviesos. Tokiu atveju transporto priemonė veikia kaip elektrinis automobilis, varomas vieno ar kelių elektrinių variklių. Pastarieji paprastai sunaudoja energijos ne daugiau už buitinį skrudintuvą, pasiekdami apie 2-3 AG, be to, gali išvystyti panašų 160 km/h greitį, kaip ir įprasti šeimyniniai automobiliai.

## Aplinkosauga

Elektrinių automobilių ir jų komponentų gamybai būtina anglis, kuri gamtai kelia ne mažesnį pavojų, nei nafta ir jos produktai. Siekiant apriboti šių komponentų naudojimą,  imamasi naujos koncepcijos – į naujus automobilius įdiegiama saulės energija varoma sistema, pvz., saulės energiją surenkantys stoglangiai.

## Nuorodos

* Saulės energija varomi automobiliai – gamintojų ateities vizija? 
* Saulės energija varomų automobilių lenktynės Australijoje
Zičiujfalu

**Zičiujfalu** () – gyvenvietė centrinėje Vengrijoje, Fejėro medėje, į pietryčius nuo Sėkešfehėrvaro.

## Istorija
Zičiujfalu šaltiniuose minimas nuo 1239 m.

## Šaltiniai
Kena Upanišada

**Kena Upanišada** ( – 'kieno Upanišada') – viena iš vedų kanono brahmaniškųjų komentarų – Upanišadų – dalių. Priskiriama Samavedai ir laikoma viena iš seniausių Upanišadų (datuojama V a. pr. m. e.).

Pirmojoje Kena Upanišados dalyje kalbama apie gyvasties šaltinį ir jutimų valdovą Brahmaną. Antrojoje kūrinio dalyje atskleidžiamas pasaulietiškojo, žemiško gyvenimo, jo žinių menkumas bei dvasiškojo žinojimo teikiama galia.

Kena Upanišada skirstoma į 4 skyrius (*khaṇḍas*) – pirmi du poetiniai, kiti du proziniai.

## Šaltiniai

## Nuorodos
* Kena Upanišada. Originalas ir angliškas vertimas
Georgijus Bosas

**Georgijus Bosas** (, g. 1963 m. sausio 22 d. Maskvoje) – rusų politikas ir verslininkas, buvęs Kaliningrado srities gubernatorius.

## Biografija
G.Boso protėviai – Krymo vokiečiai. 1986 m. baigęs Maskvos energetikos institutą, tarnavo armijoje Tolimuosiuose Rytuose. Vėliau dirbo mokslinio tyrimo institute, mokykloje dėstė matematiką. 1991–1995 m. vadovavo apšvietimo technikos gamyklai.

1995 m. G. Bosas pradėjo politiko karjerą, tapęs Rusijos Valstybės Dūmos nariu, priklausė judėjimo Mūsų namai-Rusija frakcijai. 1998–1999 m. buvo Rusijos Mokesčių tarnybos vadovu, Mokesčių ir rinkliavų ministru J. Primakovo vyriausybėje.

1999–2005 m. vėl buvo Valstybės Dūmos narys, 2003–2005 m. – Dūmos pirmininko pavaduotojas nuo Vieningosios Rusijos partijos frakcijos.

Rusijos prezidento V. Putino 2005 m. rugsėjo 14 d. teikimu, Kaliningrado srities Dūma G. Bosą paskyrė srities gubernatoriumi. Jam vadovaujant srities administracija buvo reorganizuota į vyriausybę, sukurtas srities herbas, vėliava, apdovanojimų sistema. G. Bosas kėlė daug įvairių iniciatyvų: vykdant „Gentainių sugrąžinimo į Rusiją programą“ siūlėsi srityje priimti milijoną persikėlėlių iš NVS ir Baltijos šalių, iki 2008 m. srityje pasiekti Lietuvos ir Lenkijos pragyvenimo lygį, pastatyti Formulė 1 trasą, į sritį pritraukti milijoną turistų, pastatyti metalurgijos fabriką ir geriausią Europoje muzikinį teatrą.

G. Boso valdymo metu srities skola padidėjo dešimt kartų, iki 10,9 mlrd rublių. Dauguma idėjų liko neįgyvendintos. Srities gyventojų nepasitenkinimą sukėlė 70-ties mokyklų ir šeštadalio ligoninių bei gimdymo namų uždarymas, transporto problemos, valdininkų korupcija, pakeltas kelių mokestis. 2010 m. sausio 30 d. Kaliningrade įvyko mitingas, kuriame dalyvavo virš 10 000 žmonių, kuriame buvo reikalauta G. Boso bei tuometinio ministro pirmininko V.Putino atsistatydinimo. Centrinė Rusijos valdžia tai įvertino kaip nesugebėjimą suvaldyti situacijos ir antrai kadencijai 2010 m. pabaigoje G. Boso kandidatūros nebesiūlė.

Baigęs politiko karjerą G. Bosas buvo Rusijos parodų centro direktorių tarybos pirmininkas, nuo 2012 m. vadovauja Rusijos tarpregioninių skirstomųjų elektros tinklų holdingui.

G.Bosas vedęs trečia kartą, turi šešias dukras.

## Šaltiniai

|-

|-
Katha Upanišada

**Katha Upanišada** () – viena iš vedų kanono brahmaniškųjų komentarų – Upanišadų – dalių. Ši Upanišada priskiriama Juodajai Jadžurvedai. Katha Upanišada siejama su legendiniu rišiu Katha.

Katha Upanišados pagrindinis motyvas – Načiketos ir mirties dievo Jamos pokalbis. Brahmanas Vadžašravasa paaukoja mirčiai savo sūnų Načiketą. Šiam mirtis suteikia 3 dovanas – leidžia Načiketui grįžti pas tėvą, supažindina su dangiškos ugnies paslaptimi. Trečias Načiketo noras – pažinti mirtį ir gyvenimą po mirties. Jama brahmanui siūlo žemiškas malones, tačiau Načiketas visko atsisako ir prašo supažindinti su mirtimi ir pasiekti nemirtingumą. Upanišadoje alegoriškai aiškinami du pažinimo lygmenys (nukreiptas į malonumus ir nukreiptas į išmintį), garso AUM simbolika, įvairūs Atmano pažinimo būdai, piešiamas alegorinis kosminio visatos medžio paveikslas.

Katha Upanišada sudaryta iš 2 dalių (*adhyāyas*), kurių kiekvieną sudaro po 3 skyrius (*vallis*). Kartu su Taitiryja Upanišada, Katha Upanišada priskiriama prie seniausių eiliuotų Upanišadų.

## Šaltiniai

## Nuorodos
* Tekstas originalo kalba
* Angliškas vertimas
* Vokalinis atlikimas
Plungės žydai

**Plungės žydai** – Plungėje gyvenę žydai ir jų palikuonys, jųjų bendruomenė (Plungian, Plungiany).

1928 m. Plungėje gyveno 1815 žydų.  Tai sudarė 44% visų gyventojų.

Plungėje gimė įžymūs rabinai Reb Yosef Yoizel Hurwitz (1850-1919), Chaim Yitzchak Bloch Hacohen (1865-1948), rašytojas-vertėjas Lazarus Goldschmidt (1871-1950) ir skulptorius-dailininkas Lippy Lipshitz (1903-1980). 

## Švietimas
Kunigaikščio Mykolo Oginskio iniciatyva pastatyta Plungės žydų gimnazija. Žydai juo nemokamai naudojosi keturis dešimtmečius. 
Po karo žydų gimnazijoje įrengti butai.

## Sinagogos
1719 m. Plungės žydai gavo teisę mieste pasistatyti sinagogą. Su laiku atsirado 5 sinagogų kompleksas. 

Lietuvai atgavus nepriklausomybę sinagoga atiteko žydų bendruomenei. Užtrukus grąžinimo procedūrai, ji labai aptriušo – suremontuoti reikėjo didžiulių lėšų, todėl žydų bendruomenė ją pardavė „Plungės kooperatinei prekybai", kuriai vėliau leista ją nugriauti. 2007 m. trys likusios sinagogos – viena medinė, dvi barokinio stiliaus - buvo nugriautos. Išliko senovinių raudonų plytų pastatas – buvusi žydų gimnazija ir žydų biblioteka, pavadinta garsaus rašytojo Ischoko Pereco vardu. 2020 m. Jakovo Bunkos labdaros ir paramos fondas pastatė Atminimo ženklą, bylojantį apie čia buvusią gimnaziją.

## Atminimas
Plungėje gyvenantis tautodailininkas ir Plungės žydų bendruomenės „MOGEN – DOVID“ vadovas Jakovas Bunka, save vadinantis paskutiniu Plungės žydu, kartu su kitais menininkais 1986 m. – 1989 m. sukūrė Kaušėnų memorialą atminti Holokausto aukas.

## Šaltiniai

## Nuorodos
* Adam B. Ellick. Lone Jew in Lithuanian Town Spends Life Preserving the Past. 
* Plungės žydų istorija
* Straipsnių ciklas savaitraštyje „Žemaičių saulutė“.
* Žydų paveldas Žemaitijoje. 
* Ivona Žiemytė. "Žydų charakterių paletė buvo turtinga"
* Memories of Plunge. 
* Jacob Yosef Bunka. Plungyan: A Memoir. 
* „Plunge“ - Encyclopedia of Jewish Communities in Lithuania.
* Memorials for Lithuania Shtetls in Cholon, Israel. 
* Harav Yosef Yoizel Hurwitz, zt”l. The Alter of Novarodok. 
* Plungianers in South Africa. 
* Danutė Serapinienė. Kol Holokausto nesuvoksime kaip bendros nelaimės, tol mūsų sielos bus sergančios.
* Seminaras Plungėje paskatino prisiminti Holokausto tragediją Žemaitijoje.
Panadžis

**Panadžis** (, ) – miestas vakarų Indijoje, Arabijos jūros pakrantėje, prie Mandovi upės estuarijos; Goa valstijos sostinė. Tai trečias pagal dydį valstijos miestas, nusileidžiantis Vasko da Gamai ir Margao. Verčiamasi prekyba, turizmu, amatais.

Yra 1540 m. pastatyta barokinė Šv. Mergelės Marijos Nekaltojo Prasidėjimo bažnyčia, XVI a. Adilšaši rūmai, Mahalakšmi šventykla, Didžioji mečetė, Šv. Sebastijono koplyčia, lotynų kvartalas *Fontainhas*, Salim Ali paukščių draustinis. Šalia miesto yra Miramaro paplūdimys. Panadžio apylinkėse veikia Goa universitetas ir Indijos nacionalinis okeanografijos institutas. 10 km nuo Panadžio yra istorinis miestas – Senoji Goa.

## Istorija

1843 m. vietoje nedidelio Panadžio miestelio įkurtas ***Naujosios Goa*** (*Nova Goa*) miestas į kurį iš Senosios Goa perkelta Portugalijos Indijos sostinė. 1961 m. miestas prijungtas prie Indijos, vėl pervadintas Panadžiu ir tapo Goa, Damano ir Diu sąjunginės teritorijos sostine, nuo 1987 m. – Goa valstijos sostinė.


Image:Kostel Naší Paní Neposkvrněného početí, Panadží.jpg|Šv. Mergelės Marijos Nekaltojo Prasidėjimo bažnyčia
Image:Fontainhas - Blue house staircase.jpg|*Fontainhas* kvartalo architektūra
Image:Miramar Beach.jpg|Miramaro paplūdimys
Aitarėja Upanišada

**Aitarėja Upanišada** () – viena iš vedų kanono brahmaniškųjų komentarų – Upanišadų – dalių. Kaip ir Aitarėja Brahmana ir Aitarėja Aranjaka, priskiriama Rigvedai. Aitarėja Upanišada siejama su legendiniu rišiu Mahidasa Aitarėja („deivės Mahi tarnas“).

Aitarėja Upanišada sudaryta iš 3 dalių, 33 posmų. Pirmojoje dalyje atskleidžiama aukojimo ritualų vidinė prasmė, pasakojama kosmogonija, žmogaus ir kosmogoninių reiškinių sąsajos. Antrojoje dalyje pasakojama apie 3 žmogaus gimimus. Trečiojoje dalyje aiškinamas Atmano ir Brahmano suvokimas.

## Šaltiniai

## Nuorodos
* Tekstas originalo kalba
Mandūkja Upanišada

**Mandūkja Upanišada** () – viena iš vedų kanono brahmaniškųjų komentarų – Upanišadų – dalių. Priskiriama Atharvavedai, laikoma svarbia Vedantos filosofinės sistemos dalimi (komentuota Šankaros, Gaudapados).

Mandūkja Upanišada analizuoja šventąjį skiemenį AUM: trys skiemenį sudarantys garsai siejami su trimis sąmonės būsenomis – būdravimo, sapno ir gilaus miego. Šias būsenas vainikuoja transcendentinė sąmonė, tapati Absoliutui

Mandūkja Upanišada yra prozinė, sudaryta iš 12 posmų.

## Šaltiniai

## Nuorodos
* Tekstas originalo kalba
* Angliškas vertimas
2009 m. Japonijos visuotiniai rinkimai

**2009 m. Japonijos visuotiniai rinkimai** – Japonijoje rugpjūčio 30 d. vykę rinkimai į Atstovų rūmus. Tai buvo 45-tieji rinkimai nuo jų vykdymo pradžios 1890 m. Jų metu buvu išrinkta 480 parlamentarų, naudojant mišrią rinkimų sistemą: 300 vienmandatėse apygardose pagal mažoritarinę ir 180 daugiamandatėse apygardose pagal proporcinę.

Rinkimuose laimėjo lig tol opozicijoje buvusi Demokratų partija, gavusi 308 vietas. Po jų sekė Liberalų demokratų partija, užsitikrinusi 119 vietų. Tai buvo pirmieji rinkimai pokarinėje Japonijos istorijoje, po kurių liberaldemokratai prarado dominuojančios partijos vietą Atstovų rūmuose.

## Rezultatai

Galutiniai rinkimų rezultatai:

## Šaltiniai
Jakovas Bunka

**Jakovas Bunka** (1923 m. liepos 13 d. Plungėje - 2014 m. liepos 30 d. Plungėje) - tautodailininkas, Plungės žydų bendruomenės vadovas, paskutinis žydas Plungėje.

## Biografija
Šešiolikos metų būdamas mokėsi staliaus amato pas plungiškį meistrą Juozą Šoblinską.

Nuo 1945 m. atsidavė Holokauste nužudytų žydų atminimo įamžinimui Plungės krašte.  1976 m. J.Bunka sukūrė beveik 4 metrų aukščio skulptūrą, vaizduojančią surištomis rankomis, suplėšytais drabužiais žmogų, pastatytą žydų kapavietėse Šateikiuose. 1986 - 1989 m. kartu su kitais menininkais sukūrė Kaušėnų memorialą.

## Įamžinimas
1995 m. režisierius Rimantas Gruodis ir operatorius A.Leiba sukūrė apie Jakovą Bunką dokumentinį filmą „Mozė Plateliuose".

## Nuorodos
* Jakovas Bunka. Jakovo Bunkos paramos ir labdaros fondas.
* Mozė Plateliuose
*
Pietų Kasajaus vėliava

**Pietų Kasajaus vėliava** – buvusios nepripažintos separatistinės valstybės Pietų Kasajaus valstybinis atributas.

Vėliava yra panafrikinių spalvų: horizontali dvispalvė, viršutinė juosta raudona, apatinė – žalia, ant kurių uždėtas geltonas ševronas (V pavidalo) iš plonos geltonos juostelės. Ševrono smaigalys remiasi į vėliavos apačią, o viršutiniai galai – į vėliavos viršutinį kraštą netoli viršutinių kampų.
Egzistavo vėliavos variantas, kuriame ševronas smaigaliu ir viršutiniais galais nesiekė vėliavos kraštų.

Geltonas ševronas simbolizavo pergalę ().

## Nuorodos
Katangos vėliava

**Katangos vėliava** – buvusios nepripažintos separatistinės Katangos valstybės atributas. Vėliavą sukūrė architektas *Louis Dressen*, buvęs banko „Banque du Congo Belge“ Elizabetvilyje (*Elisabethville*, dabar Lubumbašis) vadybininkas.

## Vėliavos aprašas
Iš apatinio kairio kampo į viršutinį dešinį eina siaura žalia juosta, kairysis viršutinis kampas raudonas, apatinis dešinysis – baltas. Baltajame kampe trikampiu išsidėstę trys raudoni Katangos kryžiai.

Vėliavos spalvos atspindi Katangos valstybės devizą  ('Galia, viltis ir taika klestėjime'):
* Raudona spalva – galia,
* žalia – viltis,
* balta – taika,
* kryžiai – klestėjimas.

## Nuorodos

* Katanga / Shaba (Democratic Republic of Congo)
Bielani Vonsai

**Bielani Vonsai** () – kaimas Lenkijos rytuose, Bielanų valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Šalia kaimo teka Stara Žekos upė.
Katangos kryžius

**Katangos kryžius**, *handa* – lieto vario kryžius, nuo XVI a. iki XX a. pradžios naudotas dabartinės Kongo Demokratinės Respublikos, Zambijos ir Zimbabvės teritorijoje naudotas vietoj monetų.

Katangos kryžiai būdavo įvairių dydžių, tačiau dažniausiai apie 20 cm skersmens (nuo 15 iki 50 cm), sverdavo apie 1 kg (nuo 200 g iki 1,5 kg). Kryžiai pavadinti pagal Katangos provinciją, vario rūdomis turtingą Kongo kalnakasybos regioną pietrytinėje Kongo Demokratinės Respublikos dalyje.

Katangos kryžius liedavo vietiniai kalviai – vario lydalas būdavo pilamas į smėlio formas su ten išspaustomis kryžiaus pavidalo tuštumomis.

## Vertė
Tuo metu, kai Katangos kryžiai buvo apyvartoje, už vieną kryžių būdavo galima nupirkti apie 10 kg miltų, ar 5-6 vištas, ar 6 kirvius. Už 14-16 kryžių būdavo galima gauti nuotaką.

## Katangos kryžiai vėliavoje
1960 m. Belgų Kongo provincija Katanga paskelbė savo nepriklausomybę nuo būsimos Kongo respublikos. Taip sukurtos Katangos valstybės vėliavoje buvo pavaizduoti trys raudoni Katangos kryžiai. 1961 m. Katangos kryžiai buvo pavaizudoti ir Katangos valstybės monetose.
Dabar ši vėliava naudojama Katangos provincijoje.

## Nuorodos

* Katanga cross „Handa“
* Katanga Cross Copper Alloy Currency Luba Big African
Miestas-valstybė

**Miestas-valstybė** – nepriklausomas arba autonominis regionas, kurio teritorijoje yra tik vienas miestas, kuris nėra administruojamas kitos vietinės vyriausybės. Taip pat miestas-valstybė gali būti apibrėžiamas kaip centrinis miestas su jį supančiais kaimais, kurie turi vienodus įstatymus, vyriausybę, bendrą kalbą, tikėjimą, papročius. Šiandien egzistuoja tik 3 nepriklausomi ir suverenūs miestai-valstybės: Monakas, Singapūras ir Vatikanas.

## Istoriniai pavyzdžiai
Gerais pavyzdžiais gali būti laikomi Šumero miestai Urukas ir Ūras, Finikijos Kanaano miestai (Tyras, Sidonas), Senovės Graikijos miestai-valstybės (Atėnų, Spartos, Tėbų, Korinto poliai). Romos respublika, užaugusi iš mažo miesto-valstybės į galingą valstybę, Majų, Actekų ir kitos ikikolumbinės Mezoamerikos kultūros (Čičen Icos, Tikalio, Monte Albano, Tenočtitlano miestai), Vidurinės Azijos miestai prie Šilko kelio, Venecijos respbulika, Kroatijos miestas-valstybė Ragusa. Vikingų kolonijiniai miestai viduramžių Airijoje, tarp jų ir Dublinas, buvo pripažinti kaip miestai-valstybės.
Japonijos Atstovų rūmai

**Japonijos Atstovų rūmai** () – vieni iš dvejų Japonijos parlamento rūmų. Juos sudaro 480 narių, renkamų ketverių metų kadencijai pagal mišrią rinkimų sistemą. Atstovų rūmų istorija siekia 1890 metus.

## Istorija

Atstovų rūmai įsteigti 1890 metais pagal 1889 m. priimtą Meidži Konstituciją kaip vieni iš dvejų parlamento rūmų (kiti – Patarėjų rūmai). Iki 1927 metų tai buvo vienintelis valstybės organas, kurio nariai rinkti visuotiniuose rinkimuose.

1946 m. priėmus dabartinę Konstituciją, Atstovų rūmų galios buvo žymiai sustiprintos, jie įvardinti kaip „aukščiausias valstybės organas“. Pavyzdžiui, įstatymai, kuriems pritaria dvi trečiosios jo narių, gali būti priimami neatsižvelgiant į Patarėjų rūmų prieštaravimą.

## Rinkimai

Atstovų rūmų nariai renkami visuotiniuose rinkimuose pagal mišrią rinkimų sistemą: 300 vienmandatėse apygardose pagal mažoritarinę ir 180 daugiamandatėse apygardose pagal proporcinę. Vienmandatėse apygardose nevykdomas antras turas, laimi pirmame ture daugiausiai balsų surinkęs kandidatas. Daugiamandatėse balsus gavusioms partijoms vietos paskirstomos D'Hondt metodu, minimalus balsų barjeras netaikomas.

Balsavimo teisę rinkimuose turi visi Japonijos piliečiai, sulaukę 20 metų. Kandidatuoti gali Japonijos piliečiai, vyresni nei 25 metų.

## Galios

Atstovų rūmai turi įstatymo leidybos teisę, tvirtina biudžetą, pritaria sutarčių ratifikavimui. Iš jo narių išrinktas atstovas turi pirmenybę tapti šalies ministru pirmininku. Pastarasis turi galią paleisti Atstovų rūmus ir skelbti naujus rinkimus.

Sprendimai Atstovų rūmuose priimami dalyvaujančių parlamentarų balsų dauguma, tačiau balsavimas negali būti vykdomas, jeigu dalyvauja mažiau nei trečdalis narių.

## Sudėtis

Atstovų rūmų sudėtis po 2021 m. rinkimų:

Atstovų rūmams vadovauja slaptu balsavimu renkamas pirmininkas, jam talkina vicepirmininkas. Rūmai taip pat turi vidinę komitetų, skirtų tam tikrai siauresnei sričiai, struktūrą. Parlamentarai pagal reglamentą privalo priklausyti bent vienam komitetui.

## Literatūra
* J. A. Stockwin. *Dictionary of the Modern Politics of Japan.* Taylor & Francis, 2003. 156-158 psl.

## Nuorodos
* Oficialus Atstovų rūmų puslapis
Ziva

**Ziva** (), ***Zivos griuvėsiai*** (*Ziwa ruins*), anksčiau ***Van Niekerko griuvėsiai*** (*Van Niekerk ruins*, pagal majorą *Pompey Van Niekerk*) – didelės žemės ūkio gyvenvietės griuvėsiai Njangoje (Zimbabvė), datuojami XVII a. 1946 m. Ziva buvo paskelbta nacionaliniu paminklu, o dabar yra kandidatas į UNESCO pasaulio paveldo objektus Afrikoje. Vietovėje išlikę daug akmeninių statinių, jų tarpe – akmeninės terasos, einančios kalvų kontūrais ir stačiuose šlaituose. Archeologai aptiko keramikos ir uolų meno dirbinių.

Prieš paskelbiant nacionaliniu paminklu Ziva buvo privačioje komercinio ūkio žemėje. Tuo metu ši archeologinė vieta nemažai nukentėjo, nes joje buvo ganomi galvijai. Dabar šioje vietoje įrengti muziejus su stovyklaviete, gidų vedamais turais, pėsčiųjų takais, paukščių stebėjimo vietomis. Muziejus reprezentuoja tiek Zivą, tiek kitas archeologines Njangos rajono vietas.

Nors ši vieta gyvenvietė buvo apleista XVIII a., tačiau ji darė įtaką gretimoms bendruomenėms.

## Aprašas
Zivoje išlikę pėdsakai žmonių veiklos visais archeologiniais tarpsniais, identifikuotais Zimbabvėje. Jie prasideda medžiotojų rankiotojų laikais akmens amžiuje ir baigiasi istoriniais laikais.
3337 hektarų teritorijoje aptikta akmens amžiaus liekanų klodai, vietos su uolų menu, ankstyvojo žemės ūkio bendruomenių gyvenvietės, vėlesniojo žemės ūkio kraštovaizdžiai su terasomis ir laukų sistemomis, įtvirtintos kalvos, akmeniniai aptvarai, geležies lydymo ir kalvystės žaizdrai, gausūs plūkto molinių statinių likučiai.

## Galerija

Image:Ziwa enclosure model.JPG|Dalis Zivos griuvėsių maketo lankytojų centre
Image:Ziwa ruins pitentrance.JPG|Įėjimas
Image:Ziwa ruins wall.JPG|Dviguba aptvaro siena


## Taip pat skaitykite
* Zimbabvės istorija
* Njanga
* Didžioji Zimbabvė
* Dhlo-Dhlo
* Khamis

## Nuorodos

* UNESCO World Heritage site (apie Zivą)
Bronislovas Lopata

**Bronislovas Lopata** (g. 1920 m. balandžio 29 d. Panevėžyje) – sovietinis partinis, komjaunimo bei profsąjungų veikėjas.

## Biografija
1940–1941 m. LLKJS Panevėžio apskrities komiteto darbuotojas. 1942–1944 m. Raudonosios armijos 16-osios lietuviškosios divizijos karys. 1942–1944 m. Raudonosios armijos 2-ojo atskirojo lietuviško bataliono komjaunimo organizacijos sekretorius.

1944–1948 m. LLKJS CK sekretorius. 1948–1955 m. LKP Alytaus apskrities Daugų rajono komitetų I sekretorius. 1955–1961 m. LKP CK partinių organų skyriaus vedėjo pavaduotojas. 1961–1977 m. Respublikinės profesinių sąjungų tarybos sekretorius, 1963–1966 m. dar ir Žemės ūkio darbininkų ir tarnautojų profesinės sąjungos respublikinio komiteto pirmininkas.

1949–1952 m. ir 1971–1976 m. LKP Revizijos komisijos, 1952–1956 m. LKP CK narys. 1961–1971 m. kandidatas į LKP CK narius. 1951–1959 m. LSSR AT deputatas.

## Įvertinimas
* 1970 m. LTSR nusipelnęs kultūros švietimo darbuotojas

## Šaltiniai
Pietų Kasajus

**Pietų Kasajus** () – buvusi separatistinė valstybė dabartinės Kongo demokratinės respublikos pietų centrinėje dalyje 1960–1961 m. Šis regionas siekė nepriklausomybės nuo Kongo taip pat kaip ir gretima separatistinė Katanga. Šių valstybių formavimasis buvo susijęs su buvusio Belgijos Kongo dekolonizacija, etniniais konfliktais ir politiniais nesutarimais tarp centrinės vyriausybės ir vietinių deimantais turtingo regiono vadų.

## Atsiskyrimas
1960 m. birželio 14 d., pora savaičių prieš Kongas paskelbė nepriklausomybę, Kasajaus oficialūs asmenys paskelbė apie Pietų Kasajaus nepriklausomybę ir Pietų Kasajaus federalinės valstybės įkūrimą. 1960 m. rugpjūčio 8 d. buvo paskelbta *Pietų Kasajaus kalnakasybos valstybė* (), kurios sostinė buvo Bakvanga (dabartinis Mbuži Majis). *[[Albert Kalonji]]* buvo paskelbtas Pietų Kasajaus prezidentu, o *[[Joseph Ngalula]]* – vyriausybės galva.

Žymių žmonių asamblėja suteikė *Kalonji* tėvui 1961 m. balandžio 12 d. monarcho titulą *Mulopwe*. Naujas monarchas išsyk atsisakė savo titulo savo sūnaus naudai, ir šis toliau valdė Pietų Kasajų kaip *Mulopwe* ('karalius') *Albertas I Kalonji*.
1961 m. liepos 16 d. *Kalonji* atsisakė karališkumo, tačiau išlaikė *Mulopwe* titulą, o savo vardą pakeitė į *Albert I Kalonji Ditunga*.

## Reintegracija
Po kruvinos keturių mėnesių karinės kampanijos, kurios metu žuvo tūkstančiai civilių, centrinės vyriausybės kariuomenė atkariavo regioną ir 1961 m. gruodžio 30 d. suėmė *A. Kalonji*, taip pabaigdama Pietų Kasajaus kaip valstybės istoriją.

*Kalonji* 1962 m. rugsėjo 7 d. pabėgo iš kalėjimo ir pamėgino sudaryti naują vyriausybę, bet ši buvo likviduota greičiau nei per mėnesį.

Zairą valdant *[[Mobutu Sese Seko]]* ankstesnis Pietų Kasajus buvo padalintas, kad išvengti tolesnio separatinio judėjimo.

## Nuorodos
Rozbiti Kameno Šv. Trejybės parapija

**Rozbiti Kameno Šv. Trejybės parapija** () – parapija, įkurta 1448 metais. Parapija priklauso Drohičino vyskupijai, Palenkės Sokoluvo dekanatui.

## Nuorodos

* Drohičino vyskupijos tinklalapis (lenk.).
Podnešno geležinkelio stotelė

**Podnešno geležinkelio stotelė** () – geležinkelio stotelė Podnešno kaime, šiaurės rytų Lenkijoje, Mazovijos vaivadijoje, Sedlcių apskrityje, Suchožebrų valsčiuje. Per stotelę eina Palenkės Sokoluvas-Sedlcos geležinkelio linija. Nuo stotelės iki Bielani Podlaskių geležinkelio stotelės yra 6,9 km ir iki Borki Sedleckių geležinkelio stotelės 5,7 km.

## Nuorodos
* Aprašymas apie stotelę (lenk.)
Bachoža (Palenkės Sokoluvo apskritis)

**Bachoža** () – kaimas Lenkijos rytuose, Palenkės Sokoluvo valsčiuje, Palenkės Sokoluvo apskrityje, Mazovijos vaivadijoje. Kaimas yra apie 5 km į rytus nuo Palenkės Sokoluvo ir apie 92 km į rytus nuo vaivadijos centro Varšuvos. Šalia kaimo yra Cetynios upė ištakos.

## Istorija

Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. XVII a. kaime buvo pastatyti Bachožos rūmai.
Vidinis susitarimas

**Vidinis susitarimas** () – 1978 m. susitarimas tarp Rodezijos ministro pirmininko Jano Smito (*Ian Smith*) ir Abelio Muzorevos (*Abel Muzorewa*). Po beveik 15 m. trukusio pilietinio karo, spaudžiant tarptautinės bendrijos sankcijoms bei Pietų Afrikos, D. Britanijos bei JAV politikams Rodezijos vyriausybė susitiko su kai kuriais nuosaikiaisiais juodaodžių nacionalistų lyderiais ir sudarė susitarimą.

Susitarimo dėka 1979 m. kovo mėn. įvyko rinkimai, kurie atvedė vyskupą Abelį Muzorevą ir jo partiją UANC į valdžią. Rinkimų laisvumą ir teisingumą paliudijo tarptautiniai stebėtojai. 1979 m. birželio 1 d. Muzoreva iš Jano Smito perėmė ministro pirmininko postą.

## Zimbabvė Rodezija
Muzorevai ėmus vadovauti nacionalinio vieningumo vyriausybei šalis buvo pervadinta, ėmė vadintis Zimbabvė Rodezija, priėmė naują vėliavą, kuri buvo iškelta virš Solsberio (dabar tai Hararė). Buvo tikimasi, kad visos sankcijos bus nutrauktos, nes šalį ėmė valdyti demokratiškai išrinkta juodaodžių dauguma. Tačiau sankcijos liko galioti, kadangi kietosios linijos partijos ZAPU ir ZANU nedalyvavo viešame politiniame gyvenime. D. Britanijos vyriausybė privertė Muzorevą 1979 m. rugpjūtį dalyvauti Lankasterio Rūmų sutartyje (*Lancaster House Agreement*), kad šalis būtų pripažinta tarptautinėje arenoje ir būtų nuimtos tarptautinės sankcijos.

## Reakcija
Vidinį susitarimą pasmerkė 1978 m. kovo 14 d. Jungtinių Tautų Saugumo Tarybos 423-ioji rezoliucija, kuri skelbė bet kokius vidinius susitarimus Pietų Rodezijoje neteisėtais. Balsavimo metu JAV. D. Britanija, Prancūzija, Kanada ir VFR susilaikė.

## Išnašos
Cetynia

**Cetynia** () – upė rytų Lenkijoje, Mazovijos vaivadijoje, Palenkės Sokoluvo apskrityje. Kairysis Vakarinio Bugo upės intakas. Teka per Sedlcų aukštumą. Upė teka per šiuos kaimus: Neceč Vlošcianska, Neviadoma, Kupientin Kolonija ir Kupientinas. Taip pat upė teka per Palenkės Sokoluvo miestą.


Vaizdas:Plik-Kupientyn-zbiornik retencyjny na Cetyni.jpg|Užtvanka prie Neviadomos kaimo
Vaizdas:Zalew Kupientyn powiat sokolowski mazowieckie.jpg|Užtvankos suformuotos marios
Vaizdas:Niewiadoma-rzeka Cetynia.jpg
Vaizdas:Niewiadoma-most na Cetyni.jpg
Vaizdas:Cetynia-waly-niewiadoma.jpg
Vaizdas:Niewiadoma starorzecze.jpg
Vaizdas:Cetynia zakole Nieciecz mazowieckie.jpg
Vaizdas:Cetynia Niewiadoma mazowieckie tama bobrow.jpg


## Nuorodos

* Aprašymas apie upę (lenk.) .
Palenkės Sokoluvas-Sedlcos geležinkelio linija

**Palenkės Sokoluvas-Sedlcos geležinkelio linija** () - geležinkelio linija rytų Lenkijoje, Mazovijos vaivadijoje. Linija jungia Palenkės Sokoluvo ir Sedlcų miestus. Linija atidaryta 1893 metais, neelektrifikuota. Linija sudaro dalį Ostrolenka-Sedlcos geležinkelio linijos atkarpos.

## Stotys ir stotelės

* Sedlcų geležinkelio stotis;
* Borki Sedleckių geležinkelio stotelė;
* Podnešno geležinkelio stotelė;
* Bielani Podlaskių geležinkelio stotelė;
* Palenkės Sokoluvo geležinkelio stotis.

## Nuorodos

* Aprašymas apie liniją (lenk.).
Bachoža (reikšmės)

**Bachoža** () vadinamos šios Lenkijos gyvenvietės:

* Bachoža (Palenkės Sokoluvo apskritis);
* Bachoža (Losicės apskritis).
Agroverslas

**Agroverslas** – verslo šakų kompleksas, apimantis žemės ūkio produkcijos gamybą, perdirbimą ir realizavimą.

Agroverslas remiasi idėja, jog konkurencinėje aplinkoje žemės ūkio produktai turi būti geros kokybės, nepraradę tradicijų, įdomūs ir paklausūs. Jo esmė kuo sėkmingiau parduoti žemės ūkio produktus gerinant ūkininkavimo sąlygas, produktų asortimentą, didinant investicijas į kokybę. Susidūrę su aktualiais poreikiais, žemės ūkio perdirbėjai ir augintojai ieško galimybių optimizuoti verslą, pakylėti jį į naują kokybinį lygį.

## Skirstymas
Agroverslu užsiimančių įmonių skirstymo schema:
* Pagal veiklą:
** gamybos
** perdirbimo
** realizavimo
** mišrios
* Pagal kuriamą produktą:
** augalininkystės
** gyvulininkystes
** gėlininkystės
** paukštininkystės
** žuvininkystės
** bitininkystės
ir kitos
Kurtumas

**Kurtumas** – klausos sistemos negalia, kuomet žmogus praranda gebėjimą girdėti.

Gyventojų statistikos registre nurodoma, kad apie 2-3 % Lietuvos gyventojų negali girdėti be klausos aparatų.

## Klausos sutrikimo tipai
* Laidumo sutrikimas yra išorinės ar vidurinės ausies pakenkimas dėl ausies kaušelio, landos, būgnelio ar klausos kauliukų grandinės pažeidimo.
* Neurosensorinis sutrikimas išsivysto dėl vidinės ausies pakenkimo sraigėje arba centrinėje klausos analizatoriaus dalyje.

## Vertinimas
Kurtumas nustatomas dvejomis skalėmis – viena matuoja garsus decibelais, kita hercais. Dauguma pacientų nėra visai kurti, jie gali kažką girdėti pagal tų skalių matavimus. Pagal decibelus, slenkstis yra 0 dB, hercais girdime nuo 20-20000 Hz. Kai žmogus kalba, tai dažnis svyruoja nuo 250 iki 4000 Hz.

Praradus 20-25 dB slenkstyje klausa jau yra prasta. Jei slenkstis yra 40 dB, tai dar gali girdėti, kai kalba, bet sunkiau pastebėti, kada pradeda kalbėti it nepatraukia dėmesio. Jei prarandami 55 dB, žmogus girdės kažkokius garsus, bet jam bus sunku juos interpretuoti,
tada galėtu padėti specialios priemonės. Jomis galima gauti apie 30 dB, kartais ir daugiau. Jei prarandami 55 dB, prasideda sunkios problemos, o jei praradimas jau > 95 dB, tai gali girdėti labai didelius garsus. Jei daugiau nei 95 dB praradimas yra labai gilus, tada žmogus gali būti laikomas kurčiu.

* normali klausa, kai girdi garsus nuo 0-25 dB;
* nežymaus klausos sutrikimo laipsnis iki 25-40 dB;
* vidutinis klausos sutrikimo laipsnis (41-55 dB);
* žymus klausos sutrikimo laipsnis (56-70 dB);
* labai žymus klausos sutrikimo laipsnis (71-90 dB);
* kurtumas (>90 dB).

## Klausos sutrikimo priežastys
* Genetinis sutrikimas ir paveldėjimas
* Infekcija ir virusinės ligos
* Intoksikacija
* Trauma
* Vidaus organų susirgimai
* Centrinės nervinės sistemos susirgimai
* Klausos organo ligos besikomplikuojančios kurtumu

## Šaltiniai
Martynas Dapkus

**Martynas Dapkus** (g. 1993 m. vasario 16 d.) – Lietuvos futbolininkas, gynėjas.

## Karjera
Nacionalinės futbolo akademijos auklėtinis 2011 m. sezoną baigė Kauno „Atleto“ komandoje, kuri tuo metu žaidė I Lietuvos lygoje. 

Po sezono išvyko į Izraelio aukščiausios lygos čempionų Haifos „Maccabi“ klubą. 2012 m. sezonui buvo išnuomotas antrosios Izraelio futbolo lygos klubui – Hapoel Nazareth Illit FC.

2015 m. sezone persikėlė į A lygos debiutantų FC Stumbro komandą.

2016 m. žaidė „Trakų“ klube, bet patyrė traumą ir sezono nebaigė. 

2017 m. sezonui ruošėsi su FK Šilas, bet kazlarūdiškių klubui pasitraukus iš A lyga perėjo į „Jonavos“ klubą.

### FK Kauno Žalgiris
2019 m. pradžioje pranešta, kad žaidėjas atstovaus „Kauno Žalgirio“ klubui. 2019 m. sezone A lygoje Dapkus sužaidė 27 rungtynes, pasižymėjo dviem rezultatyviais perdavimais ir buvo vienas pagrindinių komandos žaidėjų. 2019 m. gruodžio mėn. pranešta, kad sutartis su žaidėju pratęsta ir galios iki 2021 m. sezono pabaigos.

2021 m. gegužės 9 d. rungtynėse prieš FK Riteriai Martynas Dapkus po grubios varžovų klaidos pelnė įvartį. Tai buvo pirmasis įvartis kauniečių klube per tris sezonus.

2021 m. liepos 2]d. rungtynėse prieš Kėdainių „Nevėžį“ pelnė įvartį, kuris lėmė lygiąsias 1:1. Įvartį kėdainiečiai įmušė 9 rungtynių minutę, o kauniečiai išlygino rezultatą 51 min. po tolimo M.Dapkaus smūgio.

2021 m. lapkričio 6 d. rungtynėse prieš FC Džiugas pelnė įvartį, ir žemaičiai pralaimėjo kauniečiams rezultatu 1:5.

2021 m. gruodžio 30 d. pranešta, kad sudaryta nauja ilgalaikė sutartis tarp žaidėjo ir FK Kauno Žalgiris.

2023 m. liepos 22 d. A lygos rungtynėse prie DFK Dainava pelnė įvartį paskutinės atakos metu ir išplėšė lygiąsias (1:1).

2024 m. sausio mėn. tapo žinoma, kad futbolininkas palieka klubą.

### FA Šiauliai
2024 m. sausio 23 d. pranešta, kad atstovaus FA Šiauliai. 2024 m. kovo 1 d. debiutavo klube A lygos rungtynėse prieš Marijampolės „Sūduvą“. Pasirodė startinėje sudėtyje ir žaidė visas rungtynes. 50 minutę užsidirbo geltoną kortelę, o susitikimas baigėsi nulinėmis lygiosiomis (0-0).

2025 m. kovo 29 d. pelnė savo pirmąjį įvartį A lygoje atstovaudamas „Šiauliams“ rungtynėse prieš „Kauno Žalgirį“. Varžovai palaužė šiauliečius rezultatu 3-2.

2025 m. gruodžio 16 d. oficialiai pranešta, kad futbolininkas lieka klube.

## Statistika
; A lygos statistika

## Žaidimas rinktinėje
Žaidė už Lietuvos U–17 ir U–19 rinktines. 2011 m. rugsėjo mėnesį debiutavo Lietuvos jaunimo iki 21 rinktinėje 2013 m. Europos jaunimo čempionato atrankos 2 pogrupyje rungtynėse su Švedijos bendraamžiais, tų pačių metų spalį įmušė savo pirmąjį įvartį Maltos U–21 rinktinei. 2013 m. spalį debiutavo nacionalinėje rinktinėje rungtynės prieš Albanijos vienuolikę.

## Pasiekimai
; su FK Kauno Žalgiris
* **[[A lyga]]**
:  Sidabro medaliai: 2022 m.
:  Bronzos medaliai: 2020, 2021 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
EuroBasket 2013 B grupė

**EuroBasket 2013 B grupė** yra viena iš keturių 2013 m. Europos krepšinio čempionato pirmojo etapo grupių. Šios grupės rungtynės vyko Jesenicėse Podmežakla Hall arenoje rugsėjo 4–9 d. Iš šios grupės į kitą etapą pateko trys geriausios komandos.

## Komandų rikiuotė




## Rugsėjo 4 d.
### Latvija – Bosnija ir Hercegovina

### Makedonija – Juodkalnija

### Serbija – Lietuva

## Rugsėjo 5
### Juodkalnija – Latvija

### Bosnija ir Hercegovina – Serbija

### Lietuva – Makedonija

## Rugsėjo 6
### Juodkalnija – Bosnija ir Hercegovina

### Makedonija – Serbija

### Latvija – Lietuva

## Rugsėjo 8
### Bosnija ir Hercegovina – Makedonija

### Lietuva – Juodkalnija

### Serbija – Latvija

## Rugsėjo 9
### Lietuva – Bosnija ir Hercegovina

### Latvija – Makedonija

### Juodkalnija – Serbija
Kalangai

**Kalangai** () – viena pirmųjų bantų kalba kalbančių tautų, kuri atmigravo į šiandieninę Botsvaną, paskui ją sekė *Bakgalagadi*, po jų – *[[Tsvanai|Batswana]]*.

Kalangai pirmiausia apsigyveno Mapungubvės karalystėje (*Mapungubwe*) Pietų Afrikoje. Tai buvo pirmoji kalangų valstybė. Vėliau jie persikėlė link Didžiosios Zimbabvės griuvėsių ties Masvingu. Dar vėliau jie persikėlė į Khamį, o galiausiai – į Botsvaną. Tačiau kur jie besikėlė, visur paliko savo mūrinių statinių likučius ir kalangų bendruomenes. Khamio valstybė buvo užėmusi dabartinės Zimbabvės pietvakarius (dabar Matabelelandas) ir kaimynines šių dienų Botsvanos sritis.

## Istorija
Kalangai (kitaip – vakarų šonai) yra artimi mašonams. Jie daugiausia gyvena Zimbabvėje ir Botsvanoje. Kai jie atvyko į šiaurės rytų Botsvaną ir pietvakarių Zimbabvę, jie jau buvo atsiskyrę nuo šonų. Manoma, kad jų yra apie 850 tūkstančių.

Kalangai yra viena didžiausių taip vadinamų Botsvanos tautinių mažumų.

Kalangai susiję su kai kuriomis ankstyvosiomis Afrikos valstybėmis – Mapungubvės ir Khamio karalystėmis, Rozvių imperija.

1690 m. portugalai buvo priversti pasitraukti iš plokščiakalnių, ir daug žemės, anksčiau valdytos Monomotapos, tada ėmė valdyti Rozviai. Kalangų valdytos valstybės suskilo į autonomiškas valstybes, daug kurių vėliau įėjo į Rozvių imperiją. Apie du šimtus metų regione išsilaikė taika ir klestėjimas. Kultūros centrai Dhlo-Dhlo, Khamis ir Didžioji Zimbabvė pasiekė klestėjimo viršūnes.
Monomotapos tvirtovė ir rūmai buvo užimti Rozvių.

## Nuorodos
Bartošas (Mazovijos vaivadija)

**Bartošas** () – kaimas Lenkijos rytuose, Palenkės Sokoluvo valsčiuje, Palenkės Sokoluvo apskrityje, Mazovijos vaivadijoje. Kaimas yra apie 3 km į pietvakarius nuo Palenkės Sokoluvo ir apie 86 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Naletalė

**Naletalė** (*Naletale, Nalatale*) – istoriniai griuvėsiai, apie 25 km į rytus nuo Šanganio (Šiaurės Matabelelandas, Zimbabvė) ir šiauriau *[[Dhlo Dhlo]]* griuvėsių.
Griuvėsiai priskiriami kalangų Torvų valstybei ir spėjamai datuojami XVII a. Ryškiausias išlikęs statinys yra didžiulė akmenų mūro siena. Joje aptinkami visi Zimbabvės architektūrinės tradicijos ornamentai – ševronai, žuvies nugarkaulio pavidalo bei šachmatiškai languoti elementai ir kt. Pradžioje sienos viršus buvo padengtas plokštėmis. Komplekse išlikę ir pagrindinio pastato () likučiai. Manoma, kad tai buvo karalių Torvų rezidencija.

Griuvėsius apardė ankstyvieji lobių ieškotojai, ieškoję aukso, tačiau kompleksas tebėra vienu geriausiai išlikusių ir įspūdingiausių senovinių Zimbabvės paminklų.

## Nuorodos

* A Guide To The Khami, Naletale, and Dhlo Dhlo Ruins and Other Antiquities Near Bulawayo
EuroBasket 2013 A grupė

**EuroBasket 2013 A grupė** yra viena iš keturių 2013 m. Europos krepšinio čempionato pirmojo etapo grupių. Šios grupės rungtynės vyko Liublianos Tivoli Hall arenoje rugsėjo 4–9 d. Iš šios grupės į kitą etapą pateko trys geriausios komandos.

## Komandų rikiuotė




## Rugsėjo 4 d.
### Izraelis – Didžioji Britanija

### Belgija – Ukraina

### Prancūzija – Vokietija

## Rugsėjo 5 d.
### Ukraina – Izraelis

### Vokietija – Belgija

### Didžioji Britanija – Prancūzija

## Rugsėjo 6 d.
### Vokietija – Ukraina

### Belgija – Didžioji Britanija

### Prancūzija – Izraelis

## Rugsėjo 8 d.
### Didžioji Britanija – Vokietija

### Ukraina – Prancūzija

### Izraelis – Belgija

## Rugsėjo 9 d.
### Didžioji Britanija – Ukraina

### Vokietija – Izraelis

### Belgija – Prancūzija
Bžozuvas (reikšmės)

**Bžozuvu** () vadinamos šios Lenkijos gyvenvietės:

* Bžozuvas (Palenkės Sokoluvo apskritis);
* Bžozuvas (Sedlcų apskritis).
Bučinka

**Bučinka** () – upė rytų Lenkijoje, Mazovijos vaivadijoje, Palenkės Sokoluvo apskrityje. Kairysis Vakarinio Bugo upės intakas. Upė teka per šiuos kaimus: Skibnev Podavcė, Dibuvas, Bučin Šlacheckai, Novi Bučinas, Novi Ratinecas, Stari Ratinecas, Zalešas, Stare Mursai, Nove Mursai, Kučabai, Stelongai, Sterdinas, Lebiedziai, Dzencioli Bližšė, Dzencioli Dalšė, Vulka Ritelska ir Ritele Olechnai.
Gandhinagaras

**Gandhinagaras** (, ) – miestas vakarinėje Indijoje, Sabarmati upės pakrantėje; Gudžarato valstijos sostinė. Miestas įsikūręs 23 km į šiaurę nuo svarbiausio Gudžarato miesto Ahmadnagaro, prie Delio–Mumbajaus industrinio koridoriaus. Yra šiluminė elektrinė, technologijų parkas. Veikia Gudžarato teisės universitetas, įvairūs institutai ir tyrimų centrai. Gandhinagare yra Svaminarajano Akšardhamo šventykla, Indrodos dinozaurų ir fosilijų parkas, Punit Van botanikos sodas.

## Istorija

Gandhinagaras specialiai suplanuotas miestas (statyba pradėta 1964 m.). Į jį 1970 m. perkelta valstijos sostinė iš Ahmadnagaro. Miestas pavadintas Mahatmos Gandhi garbei.

## Šaltiniai
Indijos valstijos ir teritorijos

**[[Indija]]** yra federacinė respublika, administraciškai suskirstyta į 28 valstijas ir 8 sąjungines teritorijas. Valstijos savo ruožtu padalintos į rajonus.

## Šaltiniai

## Nuorodos
* India: Administrative Division (Citypopulation.de)
* States of India (Statoids.com)
Chmielnikas (reikšmės)

**Chmielniku** () vadinamos šios Lenkijos gyvenvietės:

* Chmielnikas (Palenkės vaivadija);
* Chmielnikas (Mazovijos vaivadija).
Tiesiamasis nugaros raumuo

**Tiesiamasis nugaros raumuo** () priklauso giliųjų ilgųjų nugaros raumenų grupei, kuri telkiasi apie stuburą. Tai visas raumenų kompleksas, kurį sudaro dar trys dalys: klubinis šonkaulių, ilgiausiasis ir keterinis raumenys. Visos dalys tiesia liemenį, o vienos pusės raumenys – lenkia jį į šoną.

### Klubinis šonkaulių raumuo
Klubinis šonkaulių raumuo, *musculus iliocostalis*, susideda iš trijų dalių: juosmeninio, krūtininio ir kaklinio klubinio šonkaulių raumenų. Jie nuleidžia šonkaulius, užtikrina stuburo stabilumą.
* Juosmeninis klubinis šonkaulių raumuo, *m. iliocostalis lumborum*, prasideda nuo kryžkaulio, klubakaulio skiauterės, dviejų apatinių krūtinės ir visų juosmens slankstelių keterinių ataugų, o pasibaigia – juosmens slankstelių skersinėmis ataugomis ir VI–XII šonkauliais.
* Krūtininio klubinio šonkaulių raumens, *m. iliocostalis thoracis*, pradžia – apatiniai šeši šonkauliai, pabaiga – viršutiniai šeši šonkauliai, VII kaklo slankstelio skersinė atauga.
* Kaklinio klubinio šonkaulių raumens, *m. iliocostalis cervicis*, pradžia – III–VI šonkauliai, pabaiga – IV–VI kaklo slankstelių skersinės ataugos.

### Ilgiausiasis raumuo
Ilgiausiasis raumuo, *musculus longissimus*, guli medialiau klubinio šonkaulių raumens ir taip pat sudarytas iš trijų dalių: ilgiausiųjų krūtinės, kaklo ir galvos raumenų.
* Ilgiausiasis krūtinės raumuo, *m. longissimus thoracis*, prasideda nuo kryžkaulio, juosmens slankstelių keterinių ataugų, baigiasi ant juosmens ir III–XII krūtinės slankstelių skersinių ataugų bei šonkaulių.
* Ilgiausiasis kaklo raumuo, *m. longissimus cervicis*, prasideda nuo keturių viršutinių krūtinės slankstelių skersinių ataugų, jo pabaiga – II–VI kaklo slankstelių skersinės ataugos.
* Ilgiausiasis galvos raumuo, *m. longissimus capitis*, prasideda nuo I–V krūtinės ir III–VII kaklo slankstelių skersinių ataugų, o pabaiga – smilkinkaulio speninė atauga.

### Keterinis raumuo
Keterinis raumuo, *musculus spinalis*, yra medialiausiai ir skirstomas į tris dalis: keteriniai krūtinės, kaklo ir galvos raumenys.
* Keterinis krūtinės raumuo, *m. spinalis thoracis*, prasideda nuo III juosmens-X krūtinės slankstelių keterinių ataugų, baigiasi ant II–VIII krūtinės slankstelių keterinių ataugų.
* Keterinis kaklo raumuo, *m. spinalis cervicis*, prasideda nuo II krūtinės-VI kaklo slankstelių keterinių ataugų, baigiasi ant IV–II kaklo slankstelių keterinių ataugų.
* Keterinis galvos raumuo, *m. spinalis capitis*, prasideda nuo viršutinių kaklo slankstelių keterinių ataugų, baigiasi ant pakauškaulio žvyno.

### Inervacija ir aprūpinimas krauju
Visą nugaros tiesiamojo raumens kompleksą inervuoja kaklinių, krūtininių ir juosmeninių nugarinių nervų dorsalinės šakos (C2-L5). Krauju aprūpina *a. cervicalis profunda*, *aa. intercostales posteriores*, *aa. lumbales*.

### Naudotos literatūros sąrašas
* G. Česnys, J. Tutkuvienė, A. Barkus, V. Gedrimas, R. Jankauskas, R. Rizgilienė, J. Žukienė „Žmogaus Anatomija I“
* R. D. Sinelnikov „Atlas of Human Anatomy“
Garlaivis

**Garlaivis** – laivas, kurio pagrindinis variklis yra garo mašina.

## Istorija
Garlaivį aprašė ir užpatentavo anglų gydytojas John Allen 1729 m.

Pirmuoju garlaiviu laikomas 1783 m. Prancūzijoje sukonstruotas *Pyroscaphe*. Pirmieji garlaiviai turėjo mentinius laivaračius, kuriuos vėliau pakeitė sraigtiniai varytuvai. Ilgą laiką kol tobulėjo garlaivių konstrukcijos buvo naudotos ir burės. Iš pradžių plaukiojo tik upėse ir ežeruose.

1807 m. Robertas Fultonas (1765–1817) atidarė garlaivių bendrovę. Nuo 1838 m. garlaiviai pradėjo plukdyti keleivius ir paštą per Atlanto vandenyną.

1912 m. balandžio 14 d. nuskendo žymiausias pasaulio garlaivis – *[[Titanikas]]*.

## Garlaiviai Lietuvoje

Lietuvoje pirmieji garlaiviai pradėti statyti 1840 m. Klaipėdos uoste. Gamybos pradžioje jie buvo statomi nedideli, skirti vidaus vandenų ir uosto tarnybos darbams.

## Šaltiniai
Bachožos rūmai

**Bachožos rūmai** () – rūmai esantys rytų Lenkijoje, Mazovijos vaivadijoje, Palenkės Sokoluvo apskrityje, Bachožos kaime. Rūmai pastatyti XVII amžiuje.

## Istorija

Rūmai buvo pastatyti XVII a. ir vienu ar kitu metu priklausė Radviloms, *Krasinskiams*, Oginskiams ir *Kobilinskiams*. XVIII a. rūmų savininko Mykolo Kleopo Oginskio užsakymu rūmai buvo perstatyti klasicizmo architektūros stiliumi. XIX a. viduryje rūmus nusipirko dvarininkas *Dernalovičius*. Naujojo savininko užsakymu 1850 m. rūmai buvo perstatyti neoklasicizmo architektūros stiliumi bei įkurtas angliško tipo parkas. Naujų rūmų architektu buvo Kristijanas Piotras Aigneris. Nuo XX a. pradžios iki 1945 m. rūmai priklausė *Visockių* ir *Zaleskių* šeimoms. Po II pasaulinio karo rūmais niekas nesirūpino ir jie buvo apleisti bei virto griuvėsiais.

## Nuorodos

* Rūmų aprašymas ir nuotraukos I (lenk.) ;
* Rūmų aprašymas ir nuotraukos II (lenk.);
* Mazovijos vaivadijos saugomų istorijos paminklų sąrašas (lenk.);
Šimla

**Šimla** () – miestas šiaurės vakarų Indijoje, Himalajų pašlaitėje; Himačal Pradešo valstijos sostinė. Britų Indijos laikais šis miestas buvo kolonijos vasaros sostine. Yra plentas į Čandigarhą, siaurasis geležinkelis į Kalką (pasaulio paveldo objektas). Šimla yra vienas svarbiausių turistinių šalies centrų, kalnų slidinėjimo kurortas. Veikia Indijos pažangiųjų studijų institutas, medicinos kolegija.

Šimla žymi savo kolonijine architektūra – 1857 m. neogotikinė anglikonų Kristaus bažnyčia, 1888 m. pastatyti vicekaraliaus rūmai, XIX a. rotušė, teatras, prekyvietės. Taip pat yra 1845 m. pastatyta deivės Kali šventykla, 108 m aukščio Hanumano skulptūra, Taros šventykla.

## Istorija

XVIII a. Šimla užkariauta Nepalo karaliaus Prithvi Narajano Šaho. Po 1814–1816 m. britų-Nepalo karo teritorijos atiteko britams (Sugaulio sutartis). Netrukus Šimloje pradėjo kurtis britai, kuriems patiko gaivus šios vietos klimatas. Čia pradėjo kurtis vilos, viešbučiai. Indijos vicekaralius John Lawrence sumanė vasaroms šalies sostinę perkelti iš Kalkutos į Šimlą. Nuo XIX a. pab. vasaros karščių metu į Šimlą persikeldavo vicekaralius, vyriausybė, karinė vadovybė. Nuo 1876 m. miestas tapo ir Pandžabo provincijos vasaros sostine. 1906 m. atidarytas geležinkelis iš Kalkos pritraukė dar daugiau lankytojų į šį Himalajų miestą.

Po Indijos nepriklausomybės Šimla buvo Pandžabo sostine, o 1971 m. tapo naujai sudarytos Himačal Pradešo valstijos sostine.


Image:Vice Regal Lodge Shimla.jpg|Vicekaraliaus rūmai
Image:ShimlaChurch.JPG|Šimlos bažnyčia
Image:Shimla snow.jpg|Miestas žiemą
File:Mall road shimla.jpg|Senamiesčio gatvė
Speakeasy

**Spykyzis** (, 'kalbėk negarsiai'), dar kitaip **blind pig, blind tiger** – nelegalus baras ar klubas, kur buvo prekiaujama stipriaisiais alkoholiniais gėrimais JAV sausojo įstatymo laikotarpiu 1920–1933 m., kada jų prekyba, gamyba ar transportavimas buvo draudžiami visoje šalyje.

Pagal 1889 m. laikraštį, nelegalios smuklės Pensilvanijoje vadintos *spykyziais*. Taip jos buvo pramintos dėl to, kad apie tokias vietas viešai ar būnant jų viduje buvo priimta kalbėti tyliai, kad neatkreipti policijos agentų ar kaimynų dėmesio.

## Istorija

Prohibicijos era vietoj lauktos blaivybės davė gangsterių karus, narkotikų išplitimą, didžiulę korupciją. Spykyziai buvo labai paplitę ir populiarūs. Dalis jų priklausė organizuotų nusikaltėlių struktūroms. Nors šiose užeigose policija ir Prohibicijos biuro agentai dažnai darydavo reidus ir patikrinimus, areštuodavo jų savininkus ir lankytojus, tačiau spykyziai buvo tokie pelningi, kad jie ir toliau klestėjo. Tokie gangsteriai, kaip Olandas Šulcas, Nucky Johnson, Al Kaponė, Laimingasis Lučianas ir jų šeimos susikrovė turtus, tiekdami kontrabandinį alų ir spiritą visoje šalyje. Taip atsirado vadinamieji butlegeriai – prekiautojai alkoholiniais gėrimais. Plokščias gertuves su alkoholiu buvo patogu slėpti batų auluose, taip ir kilo toks pavadinimas. Kai kurie spykyziai buvo gangsterių namai ar biurai. Jų šeimininkų gyvenimo stilius buvo ekstravagantiškas ir lengvai pastebimas pagal jų dėvimus šilkinius kostiumus, brangius juvelyrinius papuošalus, ginklus.

XIX a. JAV atsirado ir kiek žemesnio rango nelegalios užeigos: *„blind pig“* ('aklas paršelis') ar *„blind tiger“* ('aklas tigras'). Jose taip pat buvo prekiaujama kontrabandiniu alkoholiu. Baro ar klubo savininkas užsakydavo klientams už mokestį pažiūrėti atrakcioną su žvėrimi, o po to siūlydavo „papildomą“ alkoholinį gėrimą, taip apeidamas įstatymą. Spykyziais paprastai naudojosi aukštesnės klasės publika. Čia buvo paduodami valgiai, siūlomos pramogos. Didmiesčiuose iš klientų kai kur buvo reikalaujama net atitinkamo aprangos kodo – kostiumo ir kaklaraiščio vyrams, vakarinės suknelės damoms. Tuo tarpu *„blind pig“* lygio užeigos tebuvo aludės ar barai čia pat gyvenantiems klientams. Tokie nelegalūs „taškai“, kur alkoholis buvo vartojamas vietoje ar išsineštinai, tebegyvuoja JAV iki šiol.

## Šaltiniai

## Literatūra

* Al Hirschfeld, Gordon Kahn. The speakeasies of 1932. – Milwaukee: Glenn Young Books, 2003. – 95 p. – ISBN 1-55783-518-7.

## Nuorodos

* Amerikos gangsterių muziejuje apie spykyzius